Disney+ kommer til flere europæiske lande til marts

England, Tyskland, Frankrig, Italien og Spanien bliver de næste europæiske lande, der får adgang til streamingtjenesten Disney+. Det vil ske den 31. marts 2020, afslører Disney i et tweet. I samme besked loves det, at der tilføjes flere lande til listen. Det lyder som om, det er flere lande, der får tjenesten på samme dato – men det er uvist om Danmark er imellem.

Disney+ er allerede tilgængelig i ét europæisk land, nemlig Holland, hvor tjenesten lancerede som en gratis testperiode i september måned. Men en bredere europæisk lancering har endnu ikke været fastlagt. I USA og Canada åbner tjenesten officielt på tirsdag den 12. november.

Just announced: #DisneyPlus will be available in the United Kingdom, Germany, France, Italy, Spain (and more to be announced soon) starting on March 31st. Please note: Titles may vary by territory. pic.twitter.com/lE6nzBeaXy
— Disney+ (@disneyplus) November 7, 2019

I Holland koster et abonnement på tjenesten den nette sum af 6,99 euro, hvilket svarer til 52 danske kroner. En fair pris, den voldsomme mængde af indhold taget i betragtning. For et par uger siden præsenterede Disney en tre timer (!) lang trailer for indholdet på tjenesten. Der er dog ingen garanti for, at samtlige titler er tilgængelig i alle lande.

Disney+ kommer til flere europæiske lande til marts